শাহ

শাহ (ফার্সি: شاه) একটি প্রাচীন ফার্সি রাজকীয় উপাধি, যার অর্থ ‘রাজা’ বা ‘শাসক’। এই উপাধিটি সর্বাধিকভাবে ইরানের রাজতন্ত্রের সঙ্গে সংশ্লিষ্ট হলেও, পারস্যভিত্তিক সাংস্কৃতিক ও রাজনৈতিক প্রভাব বিস্তারকারী বহু সমাজ ও রাষ্ট্রের শাসকগণ এই উপাধি ব্যবহার করেছেন। এর মধ্যে অটোম্যান সাম্রাজ্য, বুখারা খানাত ও আমিরাত, মুঘল সাম্রাজ্য, দিল্লী সালতানাত, বঙ্গ সালতানাত, বিভিন্ন আফগান রাজবংশ এবং গুর্খা সাম্রাজ্য বিশেষভাবে উল্লেখযোগ্য। ইরানীয় বা পারস্য ঐতিহ্যে, শাহগণকে কেবল সমসাময়িক রাজবংশ বা রাষ্ট্রের প্রধান হিসেবে নয়, প্রাচীন পারস্য সাম্রাজ্য থেকে উৎসারিত দীর্ঘ রাজকীয় উত্তরাধিকারের ধারাবাহিক প্রতিনিধি হিসেবে বিবেচনা করা হতো। এই ধারাবাহিকতা ও সর্বাধিপত্যের ধারণার সুস্পষ্টভাবে প্রতিফলনের দেখা মেলে “শাহেনশাহ” (শাহদের শাহ বা রাজাদের রাজা/রাজাধিরাজ) উপাধিতে, যা আকেমেনীয় রাজবংশের শাসনামল থেকেই ব্যবহৃত হয়ে আসছে। একই অর্থবোধক ও ঘনিষ্ঠ একটি উপাধি হলো “বাদশাহ” বা "পদিশাহ", যা বিশেষত ভারতীয় উপমহাদেশের মুসলিম শাসনামলে ব্যাপক প্রচলন লাভ করে। ভারতবর্ষের সুলতানী আমলের শাসকেরা এবং মোঘল শাসকেরা নিজেদের নামের সাথে শাহ বা বাদশাহ পদবী ব্যবহার করতেন। এছাড়া সৈয়দ বংশের সুফি পীর, দরবেশদের নামের পদবীতে শাহ্  বহুল ব্যবহৃত হয়। সৈয়দ রা নাম সংক্ষিপ্ত করণের জন্য সৈয়দ এর পরিবর্তে শাহ্ লিখেন। বিভিন্ন অঞ্চলে এই পদবি বিভিন্ন নামে পরিবর্তিত হয়েছে যেমন বাদশাহ, পাদিশাহ, মিয়াশাহ, শাহ সাহেব, শাহজী, ফকির শাহ ইত্যাদি । বর্তমানে ইরানের পাশাপাশি পাকিস্তান, বাংলাদেশ,আফগানিস্তান, ইরাক ও ভারতসহ বিভিন্ন দেশে এটি একটি সম্মানজনক উপাধি এ নাম হিসেবে ব্যবহৃত হয়।

 শাহ্ পদবী যুক্ত বিখ্যাত  ব্যক্তি
আউলিয়া কেরাম
শাহ জালাল
শাহ পরান
শাহ আমানত
অলিমান দেওয়ান শাহ্
শাহ মখদুম
 শামসুদ্দীন ইলিয়াস শাহ
 লালন শাহ
 সিকান্দার শাহ
 মালিক শাহ
 বাহাদুর শাহ জাফর
 আজম শাহ
 মুহাম্মদ শাহ
 শাহ এ এম এস কিবরিয়া
 শাহ আজিজুর রহমান
 শাহ আবদুল করিম
 ওয়াইস শাহ
 সালমান শাহ
 শাহ ওয়ালিউল্লাহ
 শাহ আমানত
 নাসিরুদ্দিন মাহমুদ শাহ
 হযরত শাফাই শাহ( রহঃ) 

আরও দেখুন
 বাঙালি মুসলমানদের পদবীসমূহ

তথ্যসূত্র

বিষয়শ্রেণী:বাঙালি মুসলিম পদবি
বিষয়শ্রেণী:সম্মানসূচক পদবি
বিষয়শ্রেণী:পদবিসমূহ
বিষয়শ্রেণী:এশিয়ায় রাষ্ট্রপ্রধান
বিষয়শ্রেণী:অভিজাত উপাধি
বিষয়শ্রেণী:ফারসি শব্দ ও শব্দসমষ্টি
বিষয়শ্রেণী:বাংলাদেশে পদবি
বিষয়শ্রেণী:পাকিস্তানে পদবি